Alexander Stubb (kok.) on nimitetty Euroopan Investointipankin varapääjohtajaksi.

Pankin valtuusto päätti asiasta tänään. Stubbin työt alkavat saman tien.

Alexander Stubb is new Vice-President of the European Investment Bank succeeding Jan @Vapaavuori https://t.co/TFDn2vL2gl pic.twitter.com/mWlmDL7fS6 — European Investment Bank (@EIB) 1. elokuuta 2017

Stubb vastaa pankin lainoituksista ja toiminnasta Pohjoismaiden lisäksi Baltiassa ja useissa maissa EU:n ulkopuolella.

Stubb jatkaa Jan Vapaavuorelta (kok.) kesken jäänyttä varapääjohtajan ja hallituksen jäsenen kautta. Näillä näkymin Stubbn työsuhde jatkuu vuoteen 2019. Jan Vapaavuori keskeytti kautensa Helsingin pormestarintehtävien takia.

Sipilän hallitus esitti kesäkuussa Alexander Stubbia Vapaavuoren seuraajaksi.

Investointipankin hallitus valmistelee ja valvoo pankin rahojen hankintaa ja käyttöä. Investointipankki lainoittaa suuria eurooppalaisia hankkeita. Investointipankki on rahoittanut Suomessa viime aikoina muun muassa Oulun ja Kuopion yliopistosairaaloiden rakennushankkeita.